Diari Oficial de la Generalitat Valenciana


Sumari del DOGV 5035, del 24-06-2005 (2005/6785)

ACORD de 4 de febrer de 2005, de la Comissió Territorial d'Urbanisme de València, relatiu al pla de reforma interior i l'homologació de l'illa delimitada pels carrers Mestre Serrano, Goya, Velázquez i la plaça de les Corts Valencianes d'Aldaia.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6785


Data del document
:   04-02-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Aldaia
    * pla d'urbanisme

ACORD de 4 de febrer de 2005, de la Comissió Territorial d'Urbanisme de València, relatiu al pla de reforma interior i l'homologació de l'illa delimitada pels carrers Mestre Serrano, Goya, Velázquez i la plaça de les Corts Valencianes d'Aldaia. [2005/F6785]
  
En relació amb el pla de reforma interior i l'homologació de l'illa delimitada pels carrers Mestre Serrano, Goya, Velázquez i la plaça de les Corts Valencianes remés per l'Ajuntament d'Aldaia, es ressalten els següents antecedents i fonaments jurídics.
  
Antecedents
  
U. El projecte es va sotmetre a informació pública, i es van inserir anuncis en el Diari Oficial de la Generalitat Valenciana número 4.746, de 5 de maig de 2004, i en el periòdic Levante de 7 de maig de 2004. Es va practicar la notificació als propietaris de la parcel·la afectada.
  
Dos. A la seu municipal Vicente Martínez Cervera va presentar al·legació, en representació de l'herència jacent de Vicente Martínez Miguel, titular de la parcel·la. L'al·legant s'oposa que l'administració el prive del seu solar, i sol·licita que alternativament se li permute amb un altre de propietat municipal.
  
Tres. L'aprovació provisional es va produir per acord plenari de 27 de juliol de 2004. En aquest acord es va desestimar l'al·legació presentada.
  
Quatre. L'objecte del pla és qualificar com a equipament assistencial/educatiu i cultural, de la xarxa secundària, una parcel·la de 1.208 m²/S i 2.258 m²/T, situada al carrer del Mestre Serrano, número 42, en l'àmbit delimitat per la illa constituïda pels carrers Mestre Serrano, Goya, Velázquez i la plaça de les Corts Valencianes.
  
El pla general vigent qualifica la dita parcel·la com a sòl urbà residencial, zona eixamplament, edificable en quatre plantes i una en el pati de l'illa.
  
Amb la reforma, es reordena espacialment l'edificabilitat, sense augmentar-la. Així es possibilita, com a opció, edificar dues plantes en la zona posterior a la profunditat edificable, i en aquest cas ha de compensar-se en el front edificable en quatre plantes. S'argumenta que aquesta configuració no afectarà els drets dels predis confrontants, en coincidir en 7 metres l'altura màxima per a dues plantes en zona d'eixamplament i la de planta baixa en pati de la illa.
  
Cinc. Aldaia compta amb pla general aprovat per la Comissió Territorial d'Urbanisme de data 5 de gener de 1990.
  
Sis. La Comissió Informativa de la Comissió Territorial d'Urbanisme de València, en la sessió del 28 de gener de 2005, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments jurídics
  
Primer. La documentació està completa a la llum del que preveuen els articles 27 i concordants de la Llei Reguladora de l'Activitat Urbanística (en endavant LRAU).
  
Quant a la tramitació ha sigut correcta, conforme a l'article 52 LRAU.
  
Segon. La modificació es justifica en la necessitat d'implantar aquest tipus de dotacions en la zona urbana situada al sud de la via fèrria, amb una població aproximada de 7.500 habitants.
  
L'exercici de la potestat de planejament ha de perseguir la millora de l'entorn urbà, augmentar la qualitat de vida i garantir el dret dels ciutadans a gaudir d'equipaments col·lectius (art. 0-8 VTQC). Fet que ocorre en aquest cas, com es justifica degudament en la memòria.
  
D'altra banda, el ius variandi consubstancial a la potestat de planejament i la prevalència de l'interés públic respecte als interessos privats, fonamenten desestimar l'al·legació presentada, sense perjudici de les compensacions constitucionalment garantides.
  
D'altra banda, no s'aprecia inconvenient legal en l'aprovació del projecte.
  
Tercer. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans de reforma interior modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.B) de la Llei Reguladora de l'Activitat Urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 4 de febrer de 2005 acorda:
  
Aprovar el pla de reforma interior dels carrers Mestre Serrano, Goya, Velázquez i la plaça de les Corts Valencianes, d'Aldaia.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
València, 4 de febrer de 2005.- El secretari de la Comissió Territorial d'Urbanisme: Álvaro Aleixandre Ortí.